CELEX: 32013R1186
Language: sk
Date: 2013-11-21 00:00:00
Title: Vykonávacie nariadenie Komisie (EÚ) č. 1186/2013 z  21. novembra 2013 , ktorým sa do Registra chránených označení pôvodu a chránených zemepisných označení zapisuje názov [Orkney Scottish Island Cheddar (CHZO)]

22.11.2013   
            
            
               SK
            
            
               Úradný vestník Európskej únie
            
            
               L 313/40
            
         VYKONÁVACIE NARIADENIE KOMISIE (EÚ) č. 1186/2013
   z 21. novembra 2013,
   ktorým sa do Registra chránených označení pôvodu a chránených zemepisných označení zapisuje názov [Orkney Scottish Island Cheddar (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:
   
               (1)
            
            
               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).
            
         
               (2)
            
            
               Žiadosť Spojeného kráľovstva o zápis názvu „Orkney Scottish Island Cheddar“ do registra bola v súlade s článkom 6 ods. 2 nariadenia Rady (ES) č. 510/2006 uverejnená v Úradnom vestníku Európskej únie
                   (3).
            
         
               (3)
            
            
               Združenia Dairy Australia a Dairy Companies Association of New Zealand, ako aj Consortium for Common Food Names vzniesli v súlade s článkom 7 ods. 3 písm. b) nariadenia Rady (ES) č. 510/2006 námietky proti uvedenému zápisu. Tieto námietky boli podľa článku 7 ods. 3 uvedeného nariadenia uznané za prípustné.
            
         
               (4)
            
            
               V rámci uvedených námietok sa osobitne zdôrazňovalo, že zápis daného názvu by mohol ohroziť existenciu názvov, ochranných známok alebo výrobkov, ktoré sa legálne predávali na trhu počas najmenej piatich rokov pred dátumom uverejnenia stanoveným v článku 6 ods. 2, a že názov, ktorý sa navrhuje na zápis do registra, je druhovým názvom.
            
         
               (5)
            
            
               Listom z 20. marca 2013 Komisia vyzvala zainteresované strany, aby pristúpili k príslušným konzultáciám.
            
         
               (6)
            
            
               Spojené kráľovstvo a namietajúce strany uzavreli v požadovanej lehote troch mesiacov dohodu, ktorá bola Komisii oznámená 8. júla 2013.
            
         
               (7)
            
            
               Z uvedených konzultácií vyplýva, že hlavnou obavou namietajúcich strán je postavenie len samotného pojmu „Cheddar“, ktoré zložený názov „Orkney Scottish Island Cheddar“ obsahuje. Ochrana, ktorú výrobca žiada, sa má však vzťahovať len na celý uvedený zložený názov. V súlade s článkom 13 ods. 1 posledným pododsekom nariadenia (EÚ) č. 1151/2012 sa názov „Cheddar“ môže na území Únie používať aj naďalej za predpokladu, že sa budú dodržiavať zásady a pravidlá uplatniteľné v právnom poriadku Únie.
            
         
               (8)
            
            
               Názov „Orkney Scottish Island Cheddar“ sa preto môže zapísať do Registra chránených označení pôvodu a chránených zemepisných označení,
            
         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Odchylne od prvého pododseku sa názov „Cheddar“ môže na území Únie používať aj naďalej za predpokladu, že sa budú dodržiavať zásady a pravidlá uplatniteľné v jej právnom poriadku.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. novembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ L 93, 31.3.2006, s. 12.
   
      (3)  Ú. v. EÚ C 239, 9.8.2012, s. 5.
   
      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:
      
         Trieda 1.3.   Syry
      
      SPOJENÉ KRÁĽOVSTVO
      Orkney Scottish Island Cheddar (CHZO)